Φεμινιστική Τέχνη και Κοινωνική-Πολιτική Αλλαγή. Η φεμινιστική καλλιτεχνική συλλογικότητα «F.R.I.E.S» ως παράδειγμα έρευνας με βάση την τέχνη
Creators: name: Χαραλάμπους, Ιουλία Αντρέα
Publisher: name: Aristotle University of Thessaloniki
Year: 2022
Subjects: Φεμινιστική συλλογική τέχνη
Τέχνη για την κοινωνική αλλαγή
Έρευνα με βάση την τέχνη
Feminist collective art
Art for social change
Art-based research

description: This research thesis, on the Interdepartmental Programs of Postgraduate Studies “Art and Public Sphere” of the Department of Visual and Applied Arts of the School of Fine Arts and the Department of Political Sciences of the School of Economics and Political Sciences of the Aristotle University of Thessaloniki, entitled “Feminist Art and Socio-Political Change: The feminist artistic collective ‘F.R.I.E.S’ as an example of art-based research” attempts to present an art-based research, through the artistic activity of the newly founded feminist art collective “F.R.I.E.S”. It is an interdisciplinary artistic research in which feminist art is, on the one hand, theoretically connected to sociology and politics and, on the other hand, in which methodological tools from the fields of social sciences and art are used. Based on the interconnection of feminism to the Art for Social Change and, either way, in a critical way, this thesis aims to create an example of an artistic group/collectivity, which was formed in conditions of intense socio-political phenomena in Greece and the world (Covid-19 crisis, lock-down, #metooo, femicide) and seeks the conditions for a better tomorrow. In terms of the topics of the thesis, the history of Art for Social Change is presented bibliographically focusing on the feminist movement and feminist art and with an emphasis on theories and studies regarding art-based research. In particular, artistic research aims to investigate the “female performance” and how it is expressed in everyday life and through various and not only artistic means. Throughout the whole research, the overall artistic activity of the last two years is presented, as well as the self-organization of the group based on the principles of participation, collectiveness, teamwork, solidarity, social empowerment, care, political/feminist expression and direct democracy, self-education, giving at the same time a more personal, experiential and self-referential character to the whole project. This action is captured in various ways and summarized in a kind of social documentary film. Finally, the theoretical and the research part of the present work are asked to highlight in a critical way an alternative proposal to the mediating role of art in relation to society.
description: Η παρούσα ερευνητική διπλωματική εργασία, στο πλαίσιο του ΔΠΜΣ «Τέχνη και δημόσια σφαίρα» του Τμήματος Εικαστικών και Εφαρμοσμένων τεχνών της Σχολής Καλών Τεχνών και του Τμήματος Πολιτικών Επιστημών της Σχολής Οικονομικών και Πολιτικών Επιστημών του Αριστοτελείου Πανεπιστημίου Θεσσαλονίκης, με τίτλο «Φεμινιστική Τέχνη και Κοινωνική-Πολιτική Αλλαγή: Η φεμινιστική καλλιτεχνική συλλογικότητα “F.R.I.E.S” ως παράδειγμα έρευνας με βάση την τέχνη» επιχειρεί να παρουσιάσει μια εικαστική-επιτελεστική έρευνα με βάση την τέχνη [art-based research], μέσα από την καλλιτεχνική δραστηριότητα της νεοσύστατης Φεμινιστικής καλλιτεχνικής συλλογικότητας «F.R.I.E.S». Πρόκειται για μια διεπιστημονική καλλιτεχνική έρευνα στην οποία η φεμινιστική τέχνη συνδέεται, αφενός, θεωρητικά με την κοινωνιολογία και την πολιτική και, αφετέρου, στην οποία γίνεται χρήση μεθοδολογικών εργαλείων από τα πεδία των κοινωνικών επιστημών και της τέχνης. Με γνώμονα τη διασύνδεση του φεμινισμού με την Τέχνη για την Κοινωνική Αλλαγή και, πάντως με τρόπο κριτικό, η εργασία αποσκοπεί στη δημιουργία ενός παραδείγματος καλλιτεχνικής ομάδας/συλλογικότητας, η οποία συγκροτήθηκε σε συνθήκες έντονων κοινωνικοπολιτικών φαινομένων στην Ελλάδα και τον κόσμο (κρίση Covid-19, lock-down, #metooo, γυναικοκτονίες) και αποζητά τις προϋποθέσεις για ένα καλύτερο αύριο. Ως προς τις θεματικές της εργασίας, παρουσιάζονται βιβλιογραφικά η ιστορία της Τέχνης για την Κοινωνική Αλλαγή με επίκεντρο το φεμινιστικό κίνημα και τη φεμινιστική τέχνη και με έμφαση στις θεωρίες και τις μελέτες αναφορικά με την έρευνα με βάση την τέχνη. Ειδικότερα, η καλλιτεχνική έρευνα αποσκοπεί να διερευνήσει τη «γυναικεία επιτέλεση» και πώς αυτή εκφράζεται στην καθημερινότητα και μέσα από ποικίλα και όχι μόνο καλλιτεχνικά μέσα. Σε όλη την έκταση της εργασίας παρουσιάζεται η συνολική καλλιτεχνική δράση των δύο τελευταίων χρόνων αλλά και η αυτοργάνωση της ομάδας με γνώμονα τις αρχές της συμμετοχικότητας, τη συλλογικότητας, της ομαδικότητας, της αλληλεγγύης, της κοινωνικής ενδυνάμωσης, της φροντίδα, της πολιτικής/ φεμινιστικής έκφρασης και της αμεσοδημοκρατίας, της αυτομόρφωσης, προσδίδοντας ταυτόχρονα έναν πιο προσωπικό, βιωματικό και αυτοαναφορικό χαρακτήρα στο όλο εγχείρημα. Η δράση αυτή αποτυπώνεται με διάφορους τρόπους και συνοψίζεται σε ένα κοινωνικού τύπου ντοκιμαντέρ. Τέλος, το θεωρητικό και το ερευνητικό μέρος που συναποτελούν την παρούσα εργασία καλούνται να αναδείξουν με κριτικό τρόπο μια εναλλακτική πρόταση στον διαμεσολαβητικό ρόλο της τέχνης ως προς την κοινωνία.